CELEX: E2016P0011
Language: mt
Date: 2016-08-31 00:00:00
Title: Talba għal Opinjoni Konsultattiva mill-Qorti tal-EFTA minn Oslo tingrett, tal-31 ta’ Awwissu 2016 fil-kawża ta’ Mobil Betriebskrankenkasse vs Tryg Forsikring (Kawża E-11/16)

13.4.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 120/26
            
         Talba għal Opinjoni Konsultattiva mill-Qorti tal-EFTA minn Oslo tingrett, tal-31 ta’ Awwissu 2016 fil-kawża ta’ Mobil Betriebskrankenkasse vs Tryg Forsikring
   (Kawża E-11/16)
   (2017/C 120/14)
   Saret talba lill-Qorti tal-EFTA b’ittra tal-31 ta’ Awwissu 2016, Oslo tingrett (il-Qorti Distrettwali ta’ Oslo), li ġiet riċevuta fir-Reġistru tal-Qorti fis-7 ta’ Settembru 2016, għal Opinjoni Konsultattiva fil-kawża ta’ Mobil Betriebskrankenkasse vs. Tryg Forsikring dwar il-mistoqsija li ġejja:
   Mistoqsija 1, dwar l-interpretazzjoni tal-Artikolu 85(1)(a) tar-Regolament ta’ Koordinazzjoni:
   Meta istituzzjoni fil-pajjiż tal-parti li sarilha d-dannu li hija responsabbli biex tipprovdi benefiċċji skont il-leġislazzjoni ta’ dak il-pajjiż tiġi “surrogata” għad-dritt tal-parti li sarilha d-dannu kontra “parti terza”, l-Istati l-oħra taż-ŻEE jridu jirrikonoxxu s-surroga tal-istituzzjoni għall-pretensjoni. Dan ifisser:
   
               —
            
            
               li l-Istati taż-ŻEE l-oħra jridu jirrikonoxxu li l-pretensjoni tkun għaddiet mill-parti li sarilha d-dannu għall-istituzzjoni u li l-eżistenza u l-ambitu tat-talba jiddependu fuq il-leġiżlazzjoni tal-pajjiż ta’ oriġini,
            
         
               —
            
            
               li l-Istati taż-ŻEE l-oħra jridu jirrikonoxxu li t-talba tkun għaddiet mill-parti li saritilha d-dannu għall-istituzzjoni u li l-eżistenza u l-ambitu tat-talba jiddependu fuq il-leġiżlazzjoni tal-pajjiż fejn seħħ id-dannu, jew
            
         
               —
            
            
               li l-Istati taż-ŻEE l-oħra jridu jirrikonoxxu li dik it-talba tkun għaddiet mill-parti li sarilha d-dannu għall-istituzzjoni, iżda li dak ir-Regolament ta’ Koordinazzjoni m’għandu ebda effett fuq l-għażla tal-liġi fir-rigward tal-eżistenza u l-ambitu tat-talba?
            
         Mistoqsija 2, dwar l-interpretazzjoni tal-Artikolu 85(1)(b) tar-Regolament ta’ Koordinazzjoni:
   Meta l-istituzzjoni responsabbli biex tagħti benefiċċji jkollha dritt dirett kontra parti terza, l-Istati l-oħra taż-ŻEE għandhom jirrikonoxxu dawn id-drittijiet. Dan ifisser:
   
               —
            
            
               li l-Istati taż-ŻEE l-oħra jridu jirrikonoxxu d-dritt b’mod sħiħ, inkluż li l-eżistenza u l-ambitu tiegħu jiddependu fuq il-leġiżlazzjoni tal-pajjiż ta’ oriġini, jew
            
         
               —
            
            
               li l-Istati taż-ŻEE l-oħra jridu jirrikonoxxu d-dritt, b’riżerva għal dawn ir-restrizzjonijiet li ġejjin mir-regoli tad-dritt fil-pajjiż fejn seħħ id-dannu?